CELEX: 62004TA0498
Language: el
Date: 2009-06-17 00:00:00
Title: Υπόθεση T-498/04: Απόφαση του Πρωτοδικείου της 17ης Ιουνίου 2009 — Zhejiang Xinan Chemical Industrial Group κατά Συμβουλίου [Ντάμπινγκ — Εισαγωγές του προϊόντος glyphosate καταγωγής Λαϊκής Δημοκρατίας της Κίνας — Καθεστώς εταιρίας που ασκεί τις δραστηριότητές της υπό συνθήκες οικονομίας της αγοράς — Άρθρο 2, παράγραφος 7, στοιχεία β' και γ', του κανονισμού (ΕΚ) 384/96]

1.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 180/42
            
         Απόφαση του Πρωτοδικείου της 17ης Ιουνίου 2009 — Zhejiang Xinan Chemical Industrial Group κατά Συμβουλίου
   (Υπόθεση T-498/04) (1)
   
   (Ντάμπινγκ - Εισαγωγές του προϊόντος glyphosate καταγωγής Λαϊκής Δημοκρατίας της Κίνας - Καθεστώς εταιρίας που ασκεί τις δραστηριότητές της υπό συνθήκες οικονομίας της αγοράς - Άρθρο 2, παράγραφος 7, στοιχεία β' και γ', του κανονισμού (ΕΚ) 384/96)
   2009/C 180/77
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Zhejiang Xinan Chemical Industrial Group Co. Ltd (Jiande City, Κίνα) (εκπρόσωποι: αρχικώς D. Horovitz, δικηγόρος, και B. Hartnett, barrister, στη συνέχεια D. Horovitz)
   
      Καθού: Συμβούλιο της Ευρωπαϊκής Ενώσεως (εκπρόσωποι: J.-P. Hix, επικουρούμενος από τον G. Berrisch, δικηγόρο)
   
      Παρεμβαίνουσα υπέρ της προσφεύγουσας: Association des Utilisateurs et Distributeurs de l’AgroChimie Européenne (Audace) (εκπρόσωποι: J. Flynn, QC, και D. Scannell, barrister)
   
      Παρεμβαίνουσα υπέρ του καθού: Επιτροπή των Ευρωπαϊκών Κοινοτήτων (εκπρόσωποι: E. Righini και K. Talabér-Ritz)
   
      Αντικείμενο
   
   Αίτημα ακυρώσεως του άρθρου 1 του κανονισμού (ΕΚ) 1683/2004 του Συμβουλίου, της 24ης Σεπτεμβρίου 2004, για την επιβολή οριστικού δασμού αντιντάμπινγκ στις εισαγωγές του προϊόντος glyphosate καταγωγής Λαϊκής Δημοκρατίας της Κίνας (ΕΕ L 303, σ. 1), στον βαθμό που αφορά την προσφεύγουσα.
   
      Διατακτικό
   
   Το Πρωτοδικείο αποφασίζει:
   
               1)
            
            
               Ακυρώνει το άρθρο 1 του κανονισμού (ΕΚ) 1683/2004 του Συμβουλίου, της 24ης Σεπτεμβρίου 2004, για την επιβολή οριστικού δασμού αντιντάμπινγκ στις εισαγωγές του προϊόντος glyphosate καταγωγής Λαϊκής Δημοκρατίας της Κίνας, στον βαθμό που αφορά τη Zhejiang Xinan Chemical Industrial Group Co. Ltd.
            
         
               2)
            
            
               Το Συμβούλιο φέρει τα δικαστικά του έξοδα καθώς και τα έξοδα στα οποία υποβλήθηκαν η Zhejiang Xinan Chemical Industrial Group Co. και η Association des utilisateurs et distributeurs de l’agrochimie européenne (Audace).
            
         
               3)
            
            
               Η Επιτροπή φέρει τα δικαστικά της έξοδα.
            
         
      (1)  ΕΕ C 57 της 5.3.2005.